Surah Al Araf Ayat 7 Translation
Home ≫ Al-Quran ≫ Surah Al Araf Ayat 7 Translation
تو ضرور ہم ان کو اپنے علم سے بتادیں گے اور ہم غائب نہ تھے۔ Kayalami Kronieke: Slang Stories
Julie 22, 2013 in Uncategorized
Van die oudste geskrifte praat van die slang in die paradys. Die slang versinnebeeld die bose. Dis moeilik om nie onwillekeurig te gril wanneer jy daardie koue glimlag van ‘n mamba sien nie. In die diepste groewe van ons grysstof is die oervrees neergelê vir Satan se kind. Die vrees vir die slang is ‘n natuurlike oorlewingsdrang wat deur tyd in ons wese ingebrand is. Kyk maar na ‘n bobbejaan se reaksie wanneer hy ‘n slang gewaar. Miskien is dit sy anderssoortigheid wat wat hom so gevrees maak maar tog is die slang ‘n belangrike skakel in die ekologiese ketting en is dit ‘n fasinerende dier.
Maar die storie wat ek eintlik wil vertel gaan oor die sondeval in Kayalami paradys. Ou-Kersaand van 2010 het ons gaan braai by die klipplaat. Om vir die gemis aan ons vriende en familie op te maak het ons ‘n lekker groot vuur gemaak op ‘n deel van Oom Karools se plaas waar die spruit oor ‘n groot klipplaat loop met ‘n uitsig op die berg en daar gebraai. Die meisiekinders het soetgoed gemaak en ons het ‘n paar bottels wyn ook saam genooi. So teen 11uur die aand is ons terug by die huis en Francesca is na haar kamer toe om ‘n warmding te gaan aantrek.
Ons klomp was in die kombuis besig om die teramiso vinnig minder te maak toe sy grootoog daar aankom en sê daar is iets in haar kas wat raas. Ek het gespot en gesê dis waarskynlik net nog ‘n padda (ons het juis op daardie stadium ‘n plaag van skurwe paddas beleef) maar het nietemin gaan kyk. Gewapen met ‘n stok (net vir die wis en die onwis) is ek na haar kamer toe. Sy het my beduie waar sy ‘n geritsel gehoor het. Ek het die sak versigtig met die stok opgelig en daar opgekrul in haar kas het ‘n mamba met ‘n koue smaail op sy smoel gelê! Ek het die kamer vinnig ontruim en myself gaan herbewapen met ‘n .22 geweertjie en is toe terug om die gevaar te neutraliseer.
Die resultaat was ‘n dooie mamaba net kort van 3 meter. Ek gril nou nog as ek dink hoe anders díe storie kon verloop het.Dis nou drie jaar later en ons het nooit weer ‘n mamba in die huis gehad nie. Miskien het dit iets te doen met die feit dat hy na ‘n noukeurige nadoodse ondersoek in die pot beland het en toe in ons mae.
Dit het beslis aan ons ‘n sekere reputasie toegeken onder die plaaslike omgewing se mense wat hulle vermoede bevestig het dat die klomp apie navorsers wel die kluts kwyt is!
Aangeheg is ‘n paar fotos wat my storie dalk meer geloofwaardig sal maak. Vrede.
Braaf na die tyd